Ουσίες κατάχρησης και έκφραση μακρών μη-κωδικοποιών RNA (lncRNA) στον εγκέφαλο
Creators: name: Χατζηφωτίου, Ευμορφία Φωτίου
Publisher: name: Aristotle University of Thessaloniki
Year: 2021
Subjects: Μακρά μη-κωδικοποιά RNAs
Μοριακή τοξικολογία
Εθισμός του εγκεφάλου
Long non-coding RNAs
Molecular toxicology
Brain addiction

description: Οι ναρκωτικές ουσίες ανακαλύφθηκαν από τα αρχαία ακόμη χρόνια, με τη χρήση του εκάστοτε φυτού για κάποια ιατρική πράξη που κυρίως αποσκοπούσε στην ανακούφιση του πόνου. Με τον καιρό η χρήση πέρασε στην ψυχαγωγική μορφή, ενώ δεν άργησε να έρθει η επεξεργασία των ουσιών η οποία οδήγησε όχι μόνο σε ισχυρότερα αποτελέσματα, αλλά και σε μια παθολογική κατάσταση που όλο και εξελίσσεται. Με την πάροδο των αιώνων και την πρόοδο της επιστήμης ανακαλύφθηκαν και συνθετικές ουσίες αρχικά για φαρμακευτική χρήση, η οποία δεν άργησε να γίνει και ψυχαγωγική. Στην παρούσα έρευνα μελετώνται οι κύριες ναρκωτικές ουσίες που χρησιμοποιούνται στην Ευρώπη για ψυχαγωγικούς σκοπούς. Οι ουσίες αυτές είναι η κάνναβη, η κοκαΐνη, οι αμφεταμίνες, η 3,4-μεθυλενοδιοξυμεθαμφεταμίνη (MDMA), καθώς και τα οπιούχα-οπιοειδή. Το Κεντρικό Νευρικό Σύστημα και συγκεκριμένα ο εγκέφαλος, είναι το βασικότερο κομμάτι του εθισμού, καθώς μέσω της νευροχημείας και των υποσυστημάτων του πραγματοποιεί λειτουργίες ζωτικής σημασίας για ολόκληρο τον οργανισμό. Το κύκλωμα ανταμοιβής του εγκεφάλου και πιο συγκεκριμένα ο επικλινής πυρήνας φαίνεται να είναι εξέχουσας σημασίας για τη διαδικασία του εθισμού στις ναρκωτικές ουσίες. Ένα βασικό κομμάτι της κατάστασης αυτής αφορά τα μακρά μη κωδικοποιητικά RNAs (Long non-coding RNAs), τα οποία σχηματίζουν γονιδιακά δίκτυα μεγάλης έκτασης και θεωρούνται βασικά θεμέλια της πολυεπίπεδης σύνθεσης του εγκεφάλου. Μερικά εξ αυτών ρυθμίζουν τη νευρωνική ανάπτυξη, τη συναπτογένεση, καθώς και άλλα στοιχεία της λεπτομερούς εγκεφαλικής συνδεσιμότητας, επηρεάζοντας έτσι σε μεγάλο βαθμό τη συναπτική πλαστικότητα. Κάθε ουσία κατάχρησης έχει διαφορετική δράση και αντίκτυπο στον οργανισμό του εκάστοτε χρήστη. Το γεγονός αυτό έχει συσχετιστεί με υπερ-έκφραση ή υπο-έκφραση κάποιων Long non-coding RNAs (LncRNAs) των οποίων η λειτουργία έχει χαρακτηριστεί υψίστης σημασίας για τον οργανισμό. Οι περισσότερες από τις προαναφερθείσες ναρκωτικές ουσίες έχει αποδειχεθεί πως επηρεάζουν την έκφραση συγκεκριμένων LncRNAs, ενώ οι τροποποιήσεις που αυτά υφίστανται επηρεάζουν τον οργανισμό όχι μόνο στο επίπεδο του προκαλούμενου εθισμού, αλλά και σε γονιδιακό επίπεδο.
description: Drugs have been discovered since ancient times, with the use of each plant for a medical purpose that mainly aimed at pain relief. Over time, the use became recreational, while it was not long before the processing of substances led not only to stronger results, but also to an ever-evolving pathological condition. Over the centuries and the development of science, synthetic substances were discovered, initially for medicinal use, which soon became recreational. The present study examines the main drugs used in Europe for recreational purposes. These substances are cannabis, cocaine, amphetamines, 3,4-methylenedioxymethamphetamine (MDMA), as well as opiates-opioids. The Central Nervous System, and specifically the brain, is the most basic part of addiction, as through its neurochemistry and subsystems it performs vital functions for the whole organism. The reward circuitry of the brain and more specifically the nucleus accumbens seems to be of a great importance to the process of drug addiction. A key part of this situation has to do with the long non-coding RNAs, which form large gene networks and are considered to be the basic foundations of the multilevel synthesis of the brain. Some of them regulate neuronal growth, synaptogenesis, and other elements of detailed brain connectivity, thus greatly influencing synaptic plasticity. Each drug of abuse has a different action and impact on the body of each user. This has been linked to overexpression or under-expression of some Long non-coding RNAs (LncRNAs) whose function has been identified as of paramount importance to the organism. Most of the aforementioned drugs have been shown to affect the expression of specific LncRNAs, and the modifications they undergo affect the body not only at the level of the addiction, but also at the genetic level.